Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 364

b) A típusjogosításhoz: — típus aerodinamika, — repülőgép szerkezetek és rendszerek, — hajtóműismeret, — a repülőgép műszerei, elektronikus és automatikus berendezései, — légiüzemeltetés, — gyakorlati navigáció, — szabályzatok. 1.1.4.1. Ha a pályázó közforgalmi pilóta szakszolgálati engedéllyel rendelkezik, a) pontban foglalt — navigátori munkahelyre vonatkozó — különbségekből kell vizsgáznia. 2001/13. szám 1.1.5. Repülési tapasztalat: — 200 óra gyakorló repülés oktató felügyelte mellett úgy, hogy ebből legalább 30 óra éjszakai repülés legyen, — a kiképzési idő 100 órára csökkenthető, ha a jelölt korábban közforgalmi pilóta szakszolgálati engedéllyel rendelkezett vagy ilyen kiképzésben részesült. 1.1.6. Repülésgyakorlati vizsga 1.1.6.1. Gyakorlati vizsgára a pályázó akkor bocsátható, ha a szakismeretből sikeres vizsgát tett, és a kiképzést befejezte. 1.1.6.2. A gyakorlati vizsga anyaga: 1 nappali és 1 éjszakai útvonalrepülés, ahol a pályázónak bizonyítani kell jártasságát a hatóság előtt a repülési navigációban és a navigátori teendők ellátásában, látás melletti és műszeres repülési eljárásokban a rádiónavigációs eszközök alkalmazásában, a meteorológiai helyzet értékelésében, a repülési mód megválasztásában és a repülési terv elkészítésében. 1.1.7. Egészségi alkalmasság: Meg kell felelnie a számára előírt egészségi követelményeknek. 1.1.8. Folyamatosság: Nem osztható be útvonalra a hajózó navigátor: — ha a járatot megelőző 90 napon belül nem hajtott végre legalább 3 útvonalrepülést. A beoszthatóság megszerzéséhez legalább 1 ellenőrző útvonalrepülést kell végeznie oktató felügyelete mellett, — ha a megszakítás 3 hónapnál több, de a 6 hónapot nem haladja meg, az ellenőrző repülése 2 útvonal ellenőrzésnél kevesebb nem lehet, — ha a megszakítás 6 hónapot meghaladja, de 12 hónapnál kevesebb a Légiüzemeltetési Utasításból vizsgát kell tennie, és legalább 3 útvonal-ellenőrzést kell végrehajtani oktató felügyelete mellett, — 12 hónapnál hosszabb megszakítás esetén teljes hatósági elméleti és gyakorlati vizsgát kell tenni. 1.1.9. Hosszabbítás 1.1.9.1. Az üzemben tartónak igazolnia kell, hogy az engedélyes a megelőző 12 hónapban legalább 200 órát repült útvonalrepülésben. 1.1.9.2. Megfelelt hatósági repüléstechnikai és útvonalellenőrzésen. 1.1.9.3. A repüléstechnikai ellenőrzés szimulátoron is teljesíthető. A két ellenőrzés közötti időszak 4 hónapnál kevesebb nem lehet. 1.1.9.4. A 12 hónapra előírt 200 órába beszámítható az azonos vagy más típuson pilóta beosztásban teljesített repülési idő is az esetben, amennyiben navigátorként legalább 100 órát teljesített. 1.2. Jogosultság 1.2.1. Sikeres vizsga alapján az engedélyes jogosult önálló navigátori feladatok ellátására. 1.2.2. Érvényes szakszolgálati engedély birtokában maximum 2 típusjogosításra kötelezett légijárműtípuson láthat el szakszolgálati tevékenységet az engedélyes.

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes